Васіль Парфіравіч Трунтаеў

Васі́ль Парфі́равіч Трунта́еў (, в. Сасноўка  — невядома) — савецкі партыйны дзеяч, член Сакратарыята ЦК КП(б)Б.

 Біяграфія 
Нарадзіўся ў сям’і слесара, рускі.

Навучаўся ў тэхнічным чыгуначным вучылішчы.

У 1900 годзе вёў рэвалюцыйную работу сярод навучэнцаў у г. Ялец (Арлоўская губерня), у 1901—1905 гадах у чыгуначным дэпо Тамбоўскай губерні. У 1908 годзе быў арыштаваны і асуджаны.

У 1924 годзе быў загадчыкам Арганізацыйнага аддзела Віцебскага губернскага камітэта РКП(б).

З 4 лютага — член Часовага Беларускага бюро ЦК РКП(б). 

У маі 1924 года на XIII канферэнцыі Кампартыі Беларусі быў абраны Цэнтральны камітэт КП(б) і Трунтаеў увайшоў у склад Сакратарыята ЦК КП(б) Беларусі. На яго былі ўскладзены таксама абавязкі загадчыка Арганізацыйна-размеркавальнага аддзела ЦК КП(б) Беларусі.

14 лістапада 1924 года быў выведзены са складу Сакратарыята і бюро ЦК КП(б) БеларусіПастанова пашыранага пленума ЦК і ЦКК КП (б) Беларусі 11—14.11.1924.

Далейшы лёс невядомы.

Член бюро ЦК КП(б)Б (1924).

 Спасылкі 
 Справочник по истории Коммунистической партии и Советского Союза 1898 – 1991 

Катэгорыя:Сакратары ЦК КПБ
Катэгорыя:Члены Часовага Беларускага бюро ЦК РКП(б)
Катэгорыя:Члены бюро ЦК КПБ
Катэгорыя:Рэвалюцыянеры Расійскай імперыі
Катэгорыя:Рэпрэсаваныя ў Расійскай імперыі